മുകള് നിലയിലെ വാടകക്കാര് ബഹളം ഉണ്ടാക്കുന്നു എന്നാരോപിച്ച് യുവതിക്ക് അയല്വാസികളുടെ ക്രൂരമര്ദ്ദനം പൂന്തുറയിലെ വീട്ടില് അതിക്രമിച്ച് കയറി നിലത്തിട്ട് ചവിട്ടിയും മുടിക്കുത്തിന് പിടിച്ച് വലിച്ചും ആക്രമണം സിസി ടിവി ദൃശ്യങ്ങള് പുറത്ത് തിരുവനന്തപുരം: തിരുവനന്തപുരത്ത് യുവതിക്ക് അയല്വാസികളുടെ ക്രൂര മര്ദനം. അയല്വാസികള് തമ്മിലുള്ള തര്ക്കത്തിനിടെയാണ് യുവതിയെ വീട്ടില് കയറി മര്ദിച്ചത്. ഇതിന്റെ സി.സി.ടി.വി ദൃശ്യങ്ങള് പുറത്തുവന്നിട്ടുണ്ട്. പൂന്തുറ സ്വദേശിയായ ആമിനക്കാണ് മര്ദനമേറ്റത്. അയല്വാസികളായ സുധീര്, നൗഷാദ് എന്നിവരാണ് മര്ദിച്ചത്. ഇവര്ക്കെതിരെ പൂന്തുറ പൊലീസ് കേസെടുത്തു. യുവതിയെ മതിലിനോട് ചേര്ത്തു നിര്ത്തി മര്ദിക്കുന്നത് ദൃശ്യങ്ങളില് കാണാം. ആമിനയുടെ വീട്ടില് വാടകക്ക് താമസിക്കുന്ന യുവാക്കള് ബഹളമുണ്ടാക്കുന്നത് സംബന്ധിച്ച് അയല്വാസികളും ഇവരും തമ്മില് തര്ക്കമുണ്ടായിരുന്നു. ഇതാണ് മര്ദനത്തില് കലാശിച്ചിത്. ഗെയ്റ്റ് തള്ളിത്തുറന്ന് ആമിനയുടെ വീട്ടിലെത്തിയ യുവാക്കള് ഇവരെ മുടിക്ക് കുത്തിപ്പിടിച്ച് മര്ദിക്കുകയായിരുന്നു. സാരമായി പരിക്കേറ്റ് ആമിനയെ ആശുപത്രിയില് പ്രവേശിപ്പിച്ചു. ഇന്ന് രാവിലെ പത്തരയോടെയാണ് സംഭവം.ആമിന തന്റെ വീടിന്റെ താഴത്തെ നില ജോലിക്കാരായ രണ്ട് പേര്ക്ക് വാടകയ്ക്ക് നല്കിയിരുന്നു. ഇവിടെ നിന്ന് ചില ശബ്ദങ്ങള് കേട്ടു എന്നു പറഞ്ഞാണ് സുധീറും നൗഷാദും ആമിനയെ ചോദ്യം ചെയ്തത്. വീട്ടിലേക്ക് അതിക്രമിച്ച് കയറി ഇവര് ആമിനയെ മര്ദിച്ചു. നിലത്തിട്ട് ചവിട്ടുകയും മുടിക്കുത്തിന് പിടിച്ച് വലിക്കുകയും ചെയ്തു. മതിലിനോട് ചേര്ത്ത് തല ഇടിക്കുന്നതും വിഡിയോയില് കാണാം. തടയാന് ശ്രമിച്ചവരെ ഇവര് തട്ടിമാറ്റുന്നുണ്ട്. യാതൊരു പ്രകോപനവുമില്ലാതെയായിരുന്നു മര്ദനമെന്ന് നാട്ടുകാര് പറയുന്നു. വധശ്രമം അടക്കമുള്ള കുറ്റം ചൂണ്ടിക്കാട്ടി ആമിന പൊലീസില് പരാതി നല്കി. ഇതിന്റെ അടിസ്ഥാനത്തില് സുധീറിനും നൗഷാദിനുമെതിരെ പൊലീസ് കേസെടുത്തു. Stories you may Like